Diari Oficial de la Generalitat Valenciana


Sumari del DOGV 5211, del 03-03-2006 (2006/2089)

Notificació a Naturstone, SL, de la sentència dictada en el procediment de demanda número 828/2005.
---------------------------------------------------------------------------------------------------

### Dades del document

Número de DOGV
:   5211

Data del DOGV
:   03-03-2006

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2006/2089


Organisme emissor
:   Jutjat Social Número 1 de Madrid

Tipus de document
:   Edicte

Notificació a Naturstone, SL, de la sentència dictada en el procediment de demanda número 828/2005. [2006/F2089]  
Número actuacions: Demanda 828 /2005.  
Matèria: ordinari.  
Demandant: Ramiro Alcalde de Miguel.  
Demandat: Naturstone, SL.  
Cèdula de notificació  
Rosario Barrio Pelegrini, secretària judicial del Jutjat Social número 1 de Madrid, faig saber:  
Que en el procediment demanda 828/2005 d'este Jutjat Social, seguit a instàncies de Ramiro Alcalde de Miguel contra l'empresa Naturstone, SL, sobre ordinari, s'ha dictat la següent sentència, la part dispositiva de la qual s'adjunta.  
«Sentència 45/2006  
Procés número: 828/2005.  
Assumpte: reclamació de quantitat.  
Sentència número: 45/2006.  
Sentència  
Madrid, 8 de febrer del 2006  
Antonio Martínez Melero, magistrat-jutge del Jutjat Social número 1 d'esta ciutat, ha vist el juí promogut en reclamació de quantitat, a instància de Ramiro Alcalde de Miguel, contra l'empresa Naturstone, SL. Ha sigut citat el Fons de Garantia Salarial.  
Antecedents processals  
Primer. En data 5 de setembre del 2005, la part actora va presentar demanda, que, després dels fets i fonaments legals que va estimar procedents segons dret, sol·licitava que es dictara sentència de conformitat amb les seues pretensions.  
Segon. Admesa a tràmit la demanda i assenyalat dia i hora per a la celebració de l'acte del juí, este va tindre lloc el dia assenyalat, però no hi va comparéixer la part demandada, a pesar d'haver sigut citada a juí amb les formalitats legals i les preceptives advertències. Obert el juí, la part actora es va afirmar i va ratificar en la seua demanda amb els aclariments pertinents. Es practicaren les proves proposades admeses i es va sol·licitar en conclusions sentència de conformitat a les seues pretensions, com consta en l'acta alçada, i queden les actuacions a la vista per a dictar sentència.  
Tercer. En la tramitació de les presents actuacions s'han observat els requisits legals.  
Fets provats  
Primer. La part actora prestava servicis professionals per a l'empresa demandada, amb l'antiguitat de 13 d'abril del 2005, la categoria professional d'auxiliar i percebia un salari mensual net de 1.400,00 euros.  
Segon. La dita relació laboral es va extingir en data 14 de juny del 2005.  
Tercer. La part actora té pendent de cobrament els salaris de maig (1.523,50 euros) i juny (710,97 euros) de 2005, el reembossament de despeses de treball de maig (216,00 euros) i juny (146,33 euros) de 2005, la part proporcional de la compensació pels dies meritats i no gaudits de vacances l'any 2005 (131,66 euros) i la indemnització per fi de contracte prevista en el Conveni Col·lectiu de la Construcció i Obres Públiques de la Comunitat de Madrid, que regia la relació laboral (363,00 euros), per un import total de 3.091,46 euros.  
Quart. La part actora ha intentat la conciliació prèvia a la via jurisdiccional.  
Fonaments de dret  
Primer. Els fets que expressa l'apartat anterior s'estimen acreditats en virtut de l'apreciació conjunta de la prova practicada i de les al·legacions de la part actora, no contradites per la contrària, que, no obstant la correcció legal en el mode de ser cridada a juí i de les oportunes advertències per al supòsit de la seua no-assistència, no ha comparegut a l'acte de la vista. D'acord amb el que disposen els articles 91.2 i 94.2 LPL, la circumstància acabada d'apuntar permet, i així es fa en esta resolució, tindre per confessa la part demandada.  
Segon. La crida a juí del Fons de Garantia Salarial, no existint constància en este procés que hi haja una situació d'insolvència empresarial legalment declarada ni l'inici de via administrativa davant d'aquell, té, en conseqüència, el caràcter preventiu que es desprén de l'article 23 LPL, per la qual cosa el Fons de Garantia Salarial no pot ser considerat com a part material d'este procés ni cap pronunciament condemnatori d'este en la sentència, sense perjuí de la responsabilitat subsidiària que poguera derivar-se cap a l'organisme esmentat en els supòsits i amb els límits establits en l'article 33 ET.  
Tercer. En consideració als fets provats i de conformitat amb allò que s'ha prescrit en l'article 4.2.f) del ET, en relació amb els articles 26 i següents de la mateixa llei i disposicions del conveni del sector, és procedent l'estimació de la demanda en els termes que queden reflectits en la part dispositiva d'esta sentència, que arreplega el principal de 3.091,46 euros, desglossable en les sumes i els conceptes que reflectix l'ordinal tercer del relat fàctic, en no existir cap constància que tals quantitats hagen sigut satisfetes a la part actora; qüestió que, atés el tenor del sistema de distribució de la càrrega de la prova previst en el 217 LEC, corresponia demostrar a la part demandada, en constituir el pagament dels conceptes reclamats obligació empresarial directament emanada del contracte de treball i del conveni d'aplicació.  
Quart. Procedix la concessió dels específics interessos de demora previstos en l'article 29.3 ET respecte dels conceptes reclamats que tenen el caràcter salarial que es desprén de la referència expressa al salari que consta en el mateix text de l'esmentada disposició (SSTS de 9 de desembre de 1994, 14 de novembre de 1994 i 8 d'abril de 1991, entre altres), no així respecte del reembossament de despeses de treball, de la compensació de les vacances no gaudides i de la indemnització per fi de contracte, la naturalesa indemnitzatòria o compensatòria i, per tant, extrasalarial, exclou l'aplicació d'eixe interés especial; sense perjuí de l'aplicació de l'interés legal de l'article 576 LEC sobre l'import íntegre del principal.  
Vistos els preceptes esmentats i la resta de d'aplicació general al cas.  
Decisió  
Estimant en part les pretensions de la demanda, condemne l'empresa Naturstone, SL, que pague a Ramiro Alcalde de Miguel la quantitat de 3.091,46 euros, més l'interés per mora de l'article 29.3 ET que reporte la part del principal corresponent a 2.234,47 euros, exclosos, per tant, a l'efecte d'este interés especial, els imports del reemborsament de despeses de treball, de la compensació de les vacances no gaudides i de la indemnització per fi de contracte; sense perjuí de l'aplicació de l'interés previst en l'article 576 LEC sobre l'import íntegre del principal.  
Notifiqueu la present resolució en legal forma a les parts i advertiu-los que, contra esta, cal interposar recurs de suplicació davant de la Sala Social del Tribunal Superior de Justícia de Madrid, que haurà d'anunciar-se davant d'este jutjat, per compareixença o per escrit, en el termini de cinc dies comptats a partir de la notificació de la present resolució. És indispensable que, a l'hora d'anunciar-ho, el recurrent, si és part condemnada que no gaudisca del benefici de justícia gratuïta, presente resguard de l'ingrés efectuat en «Fons de bestretes reintegrables sobre sentència recorreguda» de la quantitat objecte de la condemna, amb indicació de l'entitat bancària (0030), oficina (1143), dígit de control (50), número de compte (7718297725), beneficiari (Jutjat Social número 1 de Madrid), concepte (1555840473) i número del present procediment judicial, en la sucursal del Banesto situada al carrer d'Orense, número 19, de Madrid, o bé presente aval bancari del seu import; i dins del termini de 10 dies per a la formalització del recurs, haurà de presentar també resguard de l'ingrés en «Recursos de suplicació» de la quantitat de 150,25 euros, efectuat en la mateixa sucursal bancària i amb indicació de les mateixes dades referides anteriorment. L'incompliment d'estos requisits donarà lloc a què es tinga a la dita part per desistida del recurs anunciat.  
Esta és la meua sentència, que pronuncie, mane i firme.»  
Publicació: L'anterior sentència va ser llegida i publicada pel magistrat-jutge del Jutjat Social número 1, que la subscriu, en audiència celebrada el dia de la seua data, de la qual cosa done fe.  
I perquè li servisca de notificació en legal forma a Naturstone, SL, en parador ignorat, expedisc la present perquè s'inserisca en el Diari Oficial de la Generalitat Valenciana.  
S'advertix al destinatari que les següents comunicacions es faran en les estrades d'este jutjat, excepte les que revisten forma d'interlocutòria o sentència, o es tracte de citació.  
Madrid, 10 de febrer de 2006.. La secretària judicial del Jutjat Social número 1 de Madrid: Rosario Barrio Pelegrini.